Welkom-polisie lê beslag op kos vir onwettige myners – praag.co.za — 20 jaar jonk!
Katlego Sekuriteit se beamptes wat die St Helena-myn se perseel in Welkom oppas, het Saterdagoggend vroeg ‘n wit bakkie opgemerk wat mense aflaai.
Die bakkie het weggery en ‘n kort rukkie later het ‘n groot wit vragmotor aangekom en geparkeer langs die St Helena-myn se Skag 10, ‘n ventilasieskag.
Netjies verpakte kos vir die onwettige mynwerkers ondergronds is met die vragmotor vervoer.
Die bestuurder het te voet gevlug en verdwyn in die donker nadat hy opgemerk is deur die sekuriteitsbeamptes.
Die kospakkies is meestal gemerk vir ‘n “Themba Kaba”.
Welkom se polisiebeamptes is na die toneel ontbied en die pakkette is gekonfiskeer.
Die pakkette bevat, onder andere, pakkies grondboontjies, 500ml bottels Coca-Cola en Stoney-gemmerbier, 1kg pakkies mieliepap, aarbeiroomkoekies, Bull Brand se gepekelde vleis, en sigarette, met ‘n straatwaarde van sowat R500 000.
Skrywer praagGepubliseer op 6 Junie 2016 6 Junie 2016 Kategorieë Nuus, Suider-AfrikaSleutelwoord kospakkies, onwettige myners, Welkom
Vorige Vorige artikel: Brief: Is daar nog hoop vir ŉ volkstaat vir Afrikaners?
Volgende Volgende artikel: ‘Die kopdoek is ons kroon’